Lietuvos geležinkeliai

**„Lietuvos geležinkeliai“** (sutr. *LTG*, anksčiau – „LG“, „Litrail“) – Lietuvos Respublikos valstybinė geležinkelių transporto įmonių grupė. Eksploatuoja ir prižiūri Lietuvos viešąją geležinkelių infrastruktūrą, veža keleivius ir krovinius, remontuoja riedmenis ir kt.

## Istorija

1991 m. įkurta specialiosios paskirties akcinė bendrovė, nuo 2002 m. akcinė bendrovė. 2006 m. Šilėnuose pradėjo veikti pirmoji šalyje ilgabėgių (iki 800 m) suvirinimo gamykla. Nuo 2010 m. įmonė dalyvauja tarptautiniame projekte „Rail Baltica“. 2021 m. kovo 1 d. istorinis biuras Mindaugo g. 12 buvo perduotas Turto bankui.

2018–2019 m. įmonės Krovinių vežimo, Keleivių vežimo ir Geležinkelių infrastruktūros direkcijos buvo pertvarkytos į atskiras bendroves „LG Cargo“, „LG Keleiviams“, „Lietuvos geležinkelių infrastruktūra“. 2020 m. liepos 3 d. „Lietuvos geležinkeliai“ pakeitė savo prekės ženklą: buvusi įmonių grupės santrumpa „LG“ pakeista į „LTG“, o taip pat buvo pervadintos dukterinės įmonių grupės bendrovės – krovinių vežimo bendrovė „LG Cargo“ pervadinta į „LTG Cargo“, keleivių vežimo įmonė „LG keleiviams“ tapo „LTG Link“, o viešosios geležinkelių infrastruktūros valdytoja „Lietuvos geležinkelių infrastruktūra“ – „LTG Infra“.


Litrail by Augustas Didzgalvis.jpg | Ilgametė buveinė (~1901–2021 m.)
LTG by Augustas Didzgalvis.jpg | AB „Lietuvos geležinkeliai“ grupės pagrindinės buveinės pastatas
„Lietuvos geležinkeliai“ 11 (1).jpg | Įmonės vėliava
VLRD by Augustas Didzgalvis.jpg | „LTG Cargo“ Riedmenų aptarnavimas


## Asocijuotos įmonės

„Lietuvos geležinkeliai" yra didžiausia Baltijos šalyse geležinkelio įmonių grupė. Dukterinės bendrovės – AB „LTG Cargo“, AB „LTG Infra“, UAB „LTG Link“, UAB „Geležinkelio tiesimo centras“, UAB „Rail Baltica statyba“, VšĮ „Geležinkelių logistikos parkas.

„Lietuvos geležinkeliai" patronuojamosios įmonės: UAB „Voestalpine Railway Systems Lietuva", VšĮ „Transporto inovacijų centras", RB Rail AS, Lietuvos geležinkelių įmonių asociacija, UAB „Lokomotyvai ir transporto komponentai", ribotos civilinės atsakomybės įmonė OOO Rail Lab, LTG Cargo Polska SP. Z.O.O.

## Riedmenys

2021 m. pabaigoje įmonės riedmenų parką sudarė:
* Traukos riedmenys:
** 218 šilumvežių;
** 28 dyzeliniai, 14 elektrinių traukinių;
** 13 automotrisių.
* Vagonai:
** 23 keleiviniai vagonai;
** 42 elektrinių traukinių vagonai;
** 92 dyzelinių traukinių vagonai;
* 7176 prekiniai vagonai.


TEP60_teplovoz_in_Radiviliskis,_Lithuania.jpg|2005 m. šilumvežis TEP60 Radviliškio GS  (nebenaudojamas)
TEP70 in Vilnius.jpg|2005 m. šilumvežis TEP70 Vilniaus GS
LG DR1A-283M Paneriai 01.JPG|2009 m. dyzelinis traukinys RVR DR1AM Paneriuose
06.05.18 Šiauliai DR1AMv94249002831-6 (40318886930).jpg|2018 m. dyzelinis traukinys RVR DR1AM Šiauliuose
Pilviskiai, Lithuania, 12 Sept. 2008.jpg|2008 m. Šilumvežis 2M62 Pilviškiuose
Diesel Locomotive 2M62-0490.jpg|2009 m. šilumvežis 2M62
TEM2-5703.JPG|2011 m. manevrinis TEM2-5703 Kalnėnų GS
ER9M.JPG|2012 m. elektrinis traukinys RVR ER9M Kaišiadoryse
ER9 electric trainset, Lithuania - interior.JPG|2011 m. ER9M salonas
LITHUANIAN RAILWAYS EMU TRAIN BOUND FOR TRAKKAI AT VILLINUS RAILWAY STATION LITHUANIA SEP 2013 (9963272994).jpg|2013 m. ER9M Vilniuje
Lietuvos Geležinkeliai ER20-001, Vilnius.jpg|2007 m. šilumvežis Siemens ER20
ER20CF.jpg|2007 m. Siemens ER20
V_LT_Siemens_ER20.JPG|2008 m. 2 × Siemens ER20 Panerių GS
File:Siemens ER 20, LTG Cargo, Lentvaris.jpg|2022 m. Siemens ER20 traukiamas sąstatas
575 LG ŽZO.JPG|2008 m. elektrinis traukinys Škoda EJ 575
EJ575-007, Литва, Вильнюсский уезд, станция Лянтварис (Trainpix 113966) (cropped).jpg|2014 m. EJ 575 Lentvaryje
LTG-Link-Vilnius-Kaunas-EJ575-inside-Sep-2021.jpg|2021 m. EJ 575 interjeras
Traukinys EJ 575, Vievis (cropped).JPG|2015 m. EJ 575 Vievyje
Railcar-PESA-620M-Vilnius2009-1.jpg|2009 m. automotrisė Pesa 620M
730ML-005 (33869202391).jpg|2016 m. dyzelinis PESA 730ML
„LTG Link“ 07.jpg|2020 m. PESA 730ML
„LTG Link“ 03.jpg|2020 m. PESA 730ML


## Rodikliai
### Finansiniai

2021 m. LTG grupės pajamos – 465,1 mln. EUR, pelnas – 23,5 mln. EUR.

### Keleivių vežimo
2019 m. pervežta 5,51 mln. keleivių, 2020 m. – 3,34 mln., 2021 m. – 4,13 mln., 2022 m. – 4,68 mln.

### Krovinių vežimo

## Vadovai
* 1991–1994 m. Algirdas Alfonsas Kliorė
* 1994–2000 m. Stasys Labutis
* 2000–2001 m. Kęstutis Dirgėla
* 2001–2006 m. Jonas Biržiškis
* 2006–2016 m. Stasys Dailydka
* 2016–2022 m. Mantas Bartuška
* Nuo 2022 m. Egidijus Lazauskas

## Tarptautiniai ryšiai

„Lietuvos geležinkeliai“ dalyvauja šių organizacijų veiklose:
* Europos infrastruktūros valdytojų platforma (PRIME)
* Tarptautinis atsiskaitymų centras (BCC)
* Europos geležinkelių inžinierių asociacijų sąjunga (UEEIV)
* Europos intermodalinio transporto asociacija (EIA)
* Geležinkelių įmonių policijos saugos organizacijų bendradarbiavimo organizacija (COLPOFER)
* Tarptautinė Transsibiro pervežimų koordinacinė taryba (KSTP)
* Tarptautinis geležinkelių transporto komitetas (CIT)
* Europos Geležinkelio įmonių ir infrastruktūros valdytojų bendrija (CER)
* Geležinkelių bendradarbiavimo organizacija (OSŽD)
* Europos geležinkelių agentūra (ERA)
* Tarptautinė geležinkelių sąjunga (UIC)
* 1520 Strateginė partnerystė
* Tarpvyriausybinė tarptautinių vežimų geležinkeliais organizacija (OTIF)
* NVS šalių, Estijos, Latvijos, Lietuvos ir Bulgarijos geležinkelių transporto taryba (GTT)
* „RailNetEurope“ (RNE) – Europos geležinkelių infrastruktūros valdytojų ir pajėgumų skirstytojų asociacija    
* Krovinių vežimo koridorius Nr. 8 „Šiaurės jūra – Baltijos jūra" (RFC8)

## Šaltiniai

## Nuorodos
* LTG Link: keleivių bilietai, tvarkaraščiai, informacija keleiviams
* LTG Cargo: lietuviškai , angliškai, rusiškai 
* LTG Infra 
* Geležinkelių muziejus